google/wiki40b huggingface dataset:
Citroën Traction Avant

Hydropneumatika

V roku 1954 bolo prvýkrát použité unikátne hydropneumatické odpruženie, ktoré Citroën používa v zmodernizovanej verzií dodnes. Bol to posledný model Traction Avant 15 Six H a pruženie bolo použité na zadnej náprave. Jeho výhodami bola stabilná výška nezávisle od hmotnosti nákladu, možnosť zmeny výšky zadnej nápravy a tiež lepšie tlmenie nerovností čo prispievalo ku komfortu.

Inovácie

Model bol prevratný nielen prvým predným náhonom. Použil samonosnú celokovovú bezrámovú konštrukciu (takzvaný monocoq ako pri Citroëne Rosalie), ktorý výrazne zvyšoval bezpečnosť posádky. Citroën to demonštroval zhodením automobilu z kopca a automobil vyšiel bez ujmy na priestore posádky. Ďalšími boli hydraulicky ovládané bubnové brzdy a pruženie zabezpečoval nový systém torzných tyčí s tlmičmi a nové kolesá a pneumatiky Michelin Pilote. Dizajn karosérie bol moderný tým, že už nepoužíval nástupné schodíky do vozidla, čo bol prežitok ešte z čias kočiarov.
Za dizajn a vývoj karosérie sú zodpovedný Lefebvre, Raoul Cuinet, Flaminio Bertoni a Jean Daninos. Dostupné prevedenia karosérií boli klasické 5/6 miestne, Familiale 7/9 miestne alebo coupé, roadster 5 miestne. Zaujímavou bola určite verzia commerciale, ktorý sa stal prvým sériovým automobilom typu hatchback.

Koniec výroby

V roku 1955 bol model 7CV a 11CV nahradený modelom Citroën ID19, model 15 Six bol nahradený modelom Citroën DS.
Motorová jednotka 813

Konštrukcia

Dvojdielnu motorovú jednotku radu 813+913 tvorí motorový vozeň radu 813 a riadiaci vozeň radu 913, ktoré sú trvale spojené priechodnými zadnými čelami. Spojené sú prostredníctvom spriahla Schaku - Voith. Prechod medzi vozňami je zabezpečený prechodovým tunelom značky Hübner. Prechodový, resp. nástupný priestor je od interiéru oddelený zateplenou protihlukovou stenou. Interiér je veľkopriestorový s koncepciou sedadiel 2+2 v dvoch radoch, pričom v strede je chodba. Vstup do vozňa zabezpečuje šesť posuvných dverí s možnosťou odblokovania podľa strany, na ktorej sa nachádza nástupište. Vetranie jednotky je zabezpečené pretlakovou ventiláciou zo stropných výduchov, respektíve pomocou okien, ktorých vrchná časť je výklopná. Aj napriek modernej rekonštrukcii sú vozne vybavené klimatizačnou jednotkou určenou pre vodiča. Priestor pre cestujúcich ostáva neklimatizovaný. Kúrenie je teplovodné, zabezpečené samostatným naftovým generátorom Thermo pre každý vozeň, pričom motorový vozeň je schopný využívať odpadové teplo z hnacieho agregátu.

Motorový vozeň 813

Motorový vozeň 813 je poháňaný vznetovým motorom MAN, ktorý spĺňa emisnú normu EURO3. Prenos výkonu na strednú nápravu motorového vozňa je sprostredkovaný štvorstupňovou automatickou prevodovkou s možnosťou manuálneho radenia, pričom pohon je hydromechanický. Prvá náprava je zosilnená ale nie hnaná.
Do vozňa sa dá vstúpiť dverami pri kabínke vodiča, respektíve pri prechodovom priestore, ktoré majú dostatočnú šírku pre nástup s kočíkom alebo invalidným vozíkom. Prechod medzi veľkopriestorovým interiérom a prechodným, resp. nástupným priestorom je riešený ručne ovládanými posuvnými dverami. V nástupnom priestore sa nachádza záchod a priestor určený pre bicykle, kočíky alebo cestujúcich na vozíčku. V motorovom vozni sa nachádza 30+5 miest na sedenie.

Riadiaci vozeň 913

Do vozňa sa dá vstúpiť dverami pri kabínke vodiča. Namiesto pôvodných vstupných dverí nachádzajúcich sa pri prechodovom tuneli sa nachádzajú neotvárateľné okná. Prechod medzi veľkopriestorovým interiérom a nástupným priestorom je riešený elektricky ovládanými posuvnými dverami. V riadiacom vozni sa nachádza 48 miest na sedenie.
Tatra 603 MB / 603 NP

Tatra 603 MB a Tatra 603 NP sú modely úžitkových automobilov Tatra.

Tatra 603 MB

Prototyp minibusu Tatra 603 MB bol prvým vozidlom vyvinutým v pobočnom vývojovom závode č.5 podniku Tatra Kopřivnice v Bratislave na Mlynských Nivách, založenom v roku 1960.
Automobil bol koncipovaný ako úžitková verzia osobného automobilu Tatra 603, pričom mal v maximálnej miere využívať jeho použiteľné skupiny. Minibus postavený v roku 1961 bol vlastne funkčnou vzorkou plánovaného nového radu úžitkových automobilov, preto bol pri jeho konštrukcii kladený dôraz hlavne na konštrukčné riešenie a z dôvodu urýchlenia stavby vozidla bola ako provizórny základ karosérie určená k tomuto účelu menej vhodná kabína ľahkého terénneho automobilu Tatra 805. Nový rad úžitkových automobilov bol plánovaný vcelku veľkoryso a mal okrem minibusu ako základného modelu pozostávať napríklad zo skriňových vozov rôzneho prevedenia, ambulantnej predajne, otvoreného prevedenia Pick-up a nízkoplošinového valníku.
Už v tejto etape vývoja projektu sa v bratislavskom závode pracovalo na novej a esteticky vcelku zdarilej karosérii, ktorá mala nahradiť pomerne strohý dizajn funkčnej vzorky. Napriek tejto skutočnosti práve vzhľad karosérie T 603 MB bol tomuto vozidlu najviac vytýkaný, čo však bolo v týchto súvislostiach bezpredmetné a výhody progresívneho technického riešenia ostávali pri hodnotení vozidla žiaľ akosi nepovšimnuté.
T 603 MB používala hnací agregát vrátane niektorých podvozkových komponentov z osobného vozidla T 603, avšak umiestnený vpredu. Motor vozidla bol umiestnený za prednou poháňanou nápravou, prevodovka pred ňou. Karoséria mala 11 miest na sedenie. Vozidlo ľahko dosahovalo maximálnu rýchlosť vyše 120 km/h pri slušných dynamických parametroch a spotrebe benzínu okolo 16 l /100 km. Vďaka pohonu prednej nápravy, širokému rozchodu kolies a pomerne nízko položenému ťažisku mal minibus výborné jazdné vlastnosti v zákrutách a veľmi slušný komfort pruženia. Napriek progresívnej koncepcii však ostalo iba pri jedom funkčnom prototype, ktorý sa našťastie zachoval do dnešných dní ako exponát bratislavského Múzea dopravy Slovenského technického múzea.

Tatra 603 NP

Nízkoplošinový valník T 603 NP vznikol ako druhá a zároveň posledná modifikácia radu úžitkových vozidiel odvodených od T 603. Mal teda rovnakú koncepciu, ako T 603 MB a napriek tomu, že sa jednalo tiež o funkčnú vzorku, tu už bolo vidno určitý posun v dizajne vozidla. Predĺžená kabína z T805 bola jemnejšieho tvaru, v zadnej časti zaoblená a pre lepší prístup k motoru bola sklápateľná. Vozidlo absolvovalo funkčné skúšky pri rozvoze drogistického tovaru v Bratislave a nakoniec slúžilo v materskom závode v Kopřivnici ako vozidlo určené pre firemnú dopravu. Nakoniec bolo podľa spomienok pamätníkov údajne necitlivo zošrotované.
Spomínané úžitkové varianty Tatry 603 boli dlhé roky jediným typom vozidiel Tatra s predným pohonom, s ktorým sa automobilka nevedela dlhé roky vyrovnať. K tejto koncepcii sa potom vrátila až v roku 1996 pri svojom poslednom úžitkovom automobile Tatra Beta, čo však bola už labutia pieseň výroby takéhoto typu automobilov v Kopřivnici.
Acetylacetón

Acetylacetón (iné názvy: pentán-2,4-dión; 2,4-pentándión), chemický vzorec CH₃COCH₂COCH₃, je organická zlúčenina, ktorá má v štandardných podmienkach formu žltkastej alebo bezfarebnej kvapaliny s príjemnou vôňou. Je horľavá, s teplotou varu 140,4 °C.

Použitie

Používa sa vo farmaceutickom a agrochemickom priemysle, ako rozpúšťadlo, pri extrahovaní kovov, výrobe aditív a podobne.
Máša a medveď

Máša a medveď (rus. Маша и Медведь) je ruský animovaný seriál pre deti. Pojednáva o príhodách nezbedného dievčatka Maši a medveďa Mišu, bývalého cirkusového artistu.
Seriál je pripravovaný za pomoci 3D grafiky. Jeho producentmi sú Andrej Dobrunov, Oleg Kuzovkov a Dmitrij Lovejko. Po prvýkrát bol vysielaný 7. januára 2009 na ruskom kanáli Rossija 1. Vydavateľmi je zverejňovaný aj na portáli YouTube. V súčasnosti (august 2018) má seriál 72 epizód. Dĺžka väčšiny z nich sa pohybuje okolo 7 minút.

Máša (Alina Kukuškinová)

Miluje lízanky, cukríky, pohyb, huncútstva, hranie sa s medveďovými trofejami, s loptou a otázky, veľa otázok.

Medveď (Boris Kutnevič)

Bývalý populárny cirkusový medveď, ktorý v lese hľadá zaslúžený odpočinok. Táto postava nerozpráva. S Mašou komunikuje gestami.

Vedľajšie postavy

Medvedica, králik, vlci, veverička, ježko, panda, tiger, tučniak, Dedo Mráz, a rôzne zvieratá z dvora (sliepky, kohút, koza).

Vysielanie na Slovensku

Seriál vysiela Slovenská televízia (RTVS) ako večerníček na Jednotke a Dvojke. Seriál sa vysiela aj na kanáli MINIMAX.
Han-lès-Juvigny

Poloha

Obec má rozlohu 5,44 km². Najvyšší bod je položený 308 m n. m. a najnižší bod 177 m n. m.

Obyvateľstvo

Počet obyvateľov obce je 98 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Čerňavina

Ochrana

Predmetom ochrany sú prirodzené bukové porasty karpatského typu s prímesou smreka, javora horského a jedle.
Stredný východ

Stredný východ (angl. Middle East/Mideast, nem. Mittlerer Osten, fr. Moyen-Orient) je geografický termín používaný v dvoch základných významoch: jednak staršie ako územie medzi Blízkym východom a Ďalekým východom (t.j. najmä Irán a Afganistan) a jednak novšie ako úplné alebo približné synonymum termínu Blízky východ. Podrobnosti definície pozri nižšie.

Definícia

Nasledujú ukážky definícií Stredného východu z literatúry:
Les Bordes (Yonne)

Poloha

Obec má rozlohu 18,68 km². Najvyšší bod je položený 234 m n. m. a najnižší bod 103 m n. m.

Obyvateľstvo

Počet obyvateľov obce je 516 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Aura Dione

Biografia

Hudbe sa začala venovať vo svojich ôsmich rokoch. Profesionálnu hudobnú kariéru odštartovala v roku 2007, keď dosiahla úspech na domácej pôde v Dánsku. Nasledujúci rok zabodovala so svojim singlom „I Will Love You Monday (365)“. Skladba sa stala úspešnou najmä v nemecky hovoriacich krajinách – prvé miesto v hitparadách zaznamenala v Nemecku a Rakúsku, druhé miesto v Švajčiarsku.
Ján Gruber

Životopis

Ev. farár v Spišskom Podhradí, neskôr pomocný učiteľ (od 1598), rektor evanjelický gymnázia v Banskej Bystrici (1614-1617).
La Trinité (Eure)

Poloha

Obec má rozlohu 2,99 km². Najvyšší bod je položený 141 m n. m. a najnižší bod 108 m n. m.

Obyvateľstvo

Počet obyvateľov obce je 101 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Plievočka

Plievočka (lat. palea superior, angl. palea) je špeciálny termín pre dva vonkajšie okvetné lístky zrastené v šupinu (často dvojhrotú) pri kvetoch tráv, teda rastlín z čeľade lipnicovité (Poaceae). Takto plievočku hodnotí napr. kniha Květena ČR aj kľúč Kubát et. al. (2002). Iní autori však nepovažujú plievočku za premenené okvetné lístky, ale za listence. Plievočka býva umiestená oproti plevici a spolu s ňou zviera zvyšok kvetu. Jej vlastnosti sú dôležité pri určovaní jednotlivých druhov tráv.
Fontaine-sous-Préaux

Poloha

Obec má rozlohu 3,52 km². Najvyšší bod je položený 158 m n. m. a najnižší bod 61 m n. m.

Obyvateľstvo

Počet obyvateľov obce je 514 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Garennes-sur-Eure

Poloha

Obec má rozlohu 10,52 km². Najvyšší bod je položený 137 m n. m. a najnižší bod 51 m n. m.

Obyvateľstvo

Počet obyvateľov obce je 1 825 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jozef Pruni

Životopis

Filozofiu študoval v Bratislave a v Trnave, teológiu na univerzite v Pešti, 1816 vysvätený za kňaza, ThDr. Od roku 1819 profesor filozofie, 1828 dogmatiky na bohosloveckom seminári v Trnave, esesor svätej stolice, 1847 titulárny ostrihomský kanoník v Trnave, 1853 kanoník v Bratislave, okolo 1863 učiteľ teológie v Ostrihome. Autor učebníc logiky, metafyziky a dogmatiky, príležitostných veršov na počesť Mikuláša Čákiho.
Irreville

Poloha

Obec má rozlohu 5,6 km². Najvyšší bod je položený 146 m n. m. a najnižší bod 45 m n. m.

Obyvateľstvo

Počet obyvateľov obce je 452 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hyperbolická frazéma

Hyperbolické frazémy je podľa J. Mihála (1959) štylisticky príznakové frazémy, ktoré vyčleňuje popri skupine štylisticky bezpríznakových (neutrálnych) frazém pri pokuse o triedenie frazém z hľadiska štylistiky. Za hyperbolické frazémy pokladá J. Mihál napr. sprostý ako drúk, má peňazí ako pliev, hryzie ho svedomie a i. Je to typ nie celkom výrazný, pretože hyperbolizácia, frapantnosť patrí k typickým znakom väčšiny frazém.
Lespinassière

Poloha

Obec má rozlohu 16,24 km². Najvyšší bod je položený 1 045 m n. m. a najnižší bod 416 m n. m.

Obyvateľstvo

Počet obyvateľov obce je 109 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
L’Absie

Poloha

Obec má rozlohu 13,02 km². Najvyšší bod je položený 256 m n. m. a najnižší bod 168 m n. m.

Obyvateľstvo

Počet obyvateľov obce je 1 041 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ford Galaxy

Ford Galaxy MK I. (1998-2004)

Obľúbenosť veľkopriestorových automobilov nezostala bez odozvy ani vo Forde, ktorý v spolupráci s VW vyvinul model Galaxy. Trojica noviniek schádzala z výrobných pásov továrne v portugalskej Pamele, ktorá využívala diely oboch koncernov.

Ford Galaxy MK II. (2000 – 2006)

Druhá generácia Ford Galaxy (niekde uvádzaná iba ako facelift) prišla v roku 2000 a okrem menej viditeľných, technických zmien priniesla novú prednú masku. Tým sa Galaxy vizuálne vzdialil od konkurenčných súrodencov a priblížil sa dizajnu vozidiel Ford. V interiéri boli použité diely z nového Mondea, čím sa výrazne zhodnotil celý vnútorný priestor.
Rovné (okres Svidník)

Erb

V modrom štíte na zelenej pažiti je zlatý pluh s kolieskom a striebornými radlicami. Znamenia erbu boli spracované podľa pečatidla z roku 1868 a vychádzajú z poľnohospodárskeho motívu s čiastočne hovoriacou symbolikou, ktorá tvorí rovná pažiť. 
Erb bol prijatý  obecným zastupiteľstvom 20. februára  1998 a je zapísaný v Heraldickom registri SR pod číslom HR: R-63/1998.  Autormi erbu sú Jozef Novák a Ladislav Čisárik.

Vlajka

Vlajka obce pozostáva zo štyroch pozdĺžnych pruhov vo farbách 3/8 modrej, 1/8 žltej, 1/8 bielej  a 3/8 zelenej. Vlajka má pomer strán 2 : 3 a ukončená je tromi cípmi, t. j. dvoma zastrihmi, siahajúcimi do tretiny jej listu.
Velles (Indre)

Poloha

Obec má rozlohu 63,09 km². Najvyšší bod je položený 184 m n. m. a najnižší bod 117 m n. m.

Obyvateľstvo

Počet obyvateľov obce je 952 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rádio Junior

Rádio Junior je okruh Rozhlasu a televízie Slovenska, vysielajúci satelitom, retransmisiou a internetom od 2. septembra 2010. Rádio je zaradené aj v 3. (verejnoprávnom) multiplexe DVB-T a od decembra 2015 aj v multiplexe digitálneho rozhlasu. Program je postavený na desaťhodinovom module dramaturgicky vystavanom z rozprávkových hier, monologických rozprávok, programoch o hudbe a pesničiek pre deti.
IPad

iPad je tablet, ktorý vyvinula firma Apple Inc. 1. generáciu predstavili na konferencii 27. januára 2010 a na pulty sa dostal v marci. Disponuje multidotykovým rozhraním, tlačením dokumentov, prehrávaním zvuku, fotosnímok a videonahrávok, prehľadávaním internetu a dá sa na ňom spustiť väčšina aplikácií pre operačný systém iOS (predtým iPhone OS). Tablet má 9,7-palcový (25 cm) farebný LCD displej s LED podsvietením a využíva virtuálnu klávesnicu na zadávanie textu. 
2. marca 2011 Apple predstavil 2. generáciu tabletu - iPad 2 (s dvoma kamerami, dvojjadrovým čipom A5 a pod.). Na pulty sa dostal 11. marca 2011. 7. marca 2012 Apple predstavil 3. generáciu tabletu - The new iPad (Nový iPad), ktorý sa na pulty dostal 17. marca 2012 (len vo vybraných krajinách).
Trávní dvůr

Ochrana

Predmetom ochrany sú lužné lesy a ďalšie biotopy riečnej nivy, zahrňajúce najmä trvalé i periodické vodné toky a nádrže, nížinné pastviny a vlhké lúky, podmáčané i terestrické rákosiny, porasty vysokých ostríc a pozemky extenzívne využívané s výskytom stabilnej populácie kunky červenobruchej (Bombina bombina), plocháča červeného (Cucujus cinnaberinus) a číka európskeho (Misgurnus fossilis) a radu ďalších vzácnych druhov rastlín a živočíchov viazaných na tieto biotopy.
Chartres

Poloha

Mesto leží v srdci kraja „Beauce“, bohatého poľnohospodárskeho regiónu, ktorý sa nazýva často ako kôš na zrno Francúzska. Je to mesto slávne svojou katedrálou, ktoré sochár Rodin nazval akropolou Francúzska. V Chartres sa konajú početné cirkevné púte. Mesto obsahuje historické centrum so stredovekými uličkami. Obec má rozlohu 16,85 km². Najvyšší bod je položený 161 m n. m. a najnižší bod 121 m n. m.
Quartier Notre-Dame-des-Champs

Quartier Notre-Dame-des-Champs (štvrť Panny Márie v Poliach) je 23. štvrť v Paríži, ktorá je súčasťou 6. obvodu.
Rozkladá sa na 86,1 ha a má zhruba tvar trojuholníka, ktorého severozápadnú hranu tvoria ulice Rue de Sèvres a Rue du Four, juhozápadnú hranicu Boulevard du Montparnasse a severovýchodnú Rue d'Assas a Rue Madame.
Štvrť nesie meno ulice, resp. kostola Notre-Dame-des-Champs.
Ryby (v najširšom zmysle)

Systematika

Z taxonomického hľadiska sa ryby v najširšom zmysle klasifikujú rôzne. Navyše dnes ide takmer vždy len o súhrnné pomenovanie, taxónmi sú len časti takto definovaných rýb.
Ryby sú parafyletickou skupinou, pretože ich klasifikácia nezahŕňa štvornožce, ktoré k nim však v skutočnosti vývojovo patria.
Ani v jednej z nasledujúcich systematík ryby v najširšom zmysle netvoria taxonomickú jednotku.
Parranquet

Poloha

Obec má rozlohu 9,62 km². Najvyšší bod je položený 210 m n. m. a najnižší bod 96 m n. m.

Obyvateľstvo

Počet obyvateľov obce je 122 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-de-Bressieux

Poloha

Obec má rozlohu 23,08 km². Najvyšší bod je položený 723 m n. m. a najnižší bod 378 m n. m.

Obyvateľstvo

Počet obyvateľov obce je 675 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Richemont (Moselle)

Poloha

Obec má rozlohu 8,48 km². Najvyšší bod je položený 214 m n. m. a najnižší bod 152 m n. m.

Obyvateľstvo

Počet obyvateľov obce je 1 915 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Ouen-du-Breuil

Poloha

Obec má rozlohu 6,3 km². Najvyšší bod je položený 182 m n. m. a najnižší bod 154 m n. m.

Obyvateľstvo

Počet obyvateľov obce je 766 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Espenel

Poloha

Obec má rozlohu 15,06 km². Najvyšší bod je položený 1 190 m n. m. a najnižší bod 265 m n. m.

Obyvateľstvo

Počet obyvateľov obce je 120 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Šarišsko-zemplínsky seniorát

Šarišsko-zemplínsky seniorát  (v plnom znení Šarišsko-zemplínsky seniorát Evanjelickej cirkvi augsburského vyznania na Slovensku, v skratke ŠZS) je seniorát Východného dištriktu Evanjelickej cirkvi na Slovensku v druhom stupni. V senioráte je celkovo 24 cirkevných zborov. Nachádzajú sa piatich okresoch Prešovského kraja a to Bardejov (Bardejov, Lopúchov, Marhaň, Richvald, Zlaté),  Prešov (Chmeľov, Chmeľovec, Chminianske Jakubovany, Nemcovce, Prešov, Žehňa), Sabinov (Sabinov), Svidník (Giraltovce, Kuková), Vranov nad Topľou (Bystré, Hanušovce nad Topľou, Kladzany, Merník, Soľ, Vranov nad Topľou, Vyšný Žipov) a v dvoch okresoch Košického kraja a to Michalovce (Michalovce, Pozdišovce),  Trebišov (Trebišov). Seniorát sídli v sídle cirkevného zboru seniora.

História

Po vzniku Československej republiky sa prvá synoda v novom štáte konala v Trenčianskych Tepliciach - od 18. januára do 24. mája 1921. Synoda prijala novú Cirkevnú ústavu, ktorá okrem iného potvrdila rozdelenie cirkvi do dvoch dištriktov - Východného a Západného.
Po prijatí cirkevnej ústavy v roku 1953 patril Šarišsko-zemplínsky seniorát do Východného dištriktu  spolu s nasledujúcimi seniorátmi: Gemerský, Košický, Liptovsko-oravský, Tatranský, Turčiansky seniorát.
Územné začlenenie seniorátu sa nezmenilo ani po prijatí novej ústavy v roku 1993 v Uhrovci.

Počet členov

Zo štúdie pre nové usporiadanie mal ŠZS v Košickom kraji 1 739 a v Prešovskom kraji 23 798, čo je spolu 25 537 členov.
Žofia Grécka

Pôvod

Žofia je prvorodeným potomkom gréckeho kráľa Pavla I. (* 1901 – † 1964) a jeho manželky, dcéry brunšvického vojvodu Ernesta Augusta, Frederiky Hannoverskej (* 1917 – †  1981). Z otcovej strany je pravnučkou nemeckého cisára Fridricha III. a z matkinej cisára Viliama II. Má dvoch súrodencov – brata, posledného gréckeho kráľa, Konštantína II. (1940), a sestru Irenu (1942), ktorá sa nevydala a od matkinej smrti žije so sestrou v Madride.

Život

Detstvo strávila v Egypte a Juhoafrickej republike, kam kráľovská rodina počas druhej svetovej vojny utiekla. Po návrate do vlasti navštevovala nemeckú internátnu školu v Saleme a neskôr študovala na Aténskej univerzite. V roku 1960 sa zúčastnila Olympijských hier v Ríme.
14. mája 1962 sa vydala za budúceho španielskeho kráľa Juana Carlosa I. Po jeho odstúpení zo španielskeho trónu v roku 2014 jej ostal titul kráľovná Žofia (Reina Doña Sofía).
Ján Jurišta

Životopis

Študoval španielčinu a slovenčinu na Filozofickej fakulte Univerzity Komenského v Bratislave. Počas štúdií absolvoval jazykový kurz na Kube. Neskôr pracoval v latinskoamerickej redakcii zahraničného vysielania Rádio Praha a ako novinár pôsobil aj v Ekvádore. Po zámene žurnalistickej kariéry diplomatickou pôsobil v troch etapách šestnásť rokov v Latinskej Amerike. Najprv na poste tlačového a kultúrneho pridelenca v Havane, potom ako veľvyslanec ČSSR v Buenos Aires a napokon opäť vo funkcií titulára v Argentíne s pôsobnosťou aj pre Uruguaj a Paraguaj už ako reprezentant Slovenska. Za súčinnosť pri realizácii objednávok ČSSR v Argentíne, kde sa postavili tri elektrárne a za výsledky v politickej oblasti, dostal štátne vyznamenanie „Za vynikajúcu prácu“.  Pred novembrom 1989 i po ňom pracoval aj na ministerstve zahraničných veci a vo vrcholových straníckych štruktúrach. Bol tiež krátkodobo zamestnaný vo viacerých súkromných firmách. Koncom deväťdesiatych rokov sa vrátil do diplomacie. 
V roku 1998 vydal publikáciu Sto mesiacov po nežnej: Slovensko v závoze majetkového prevratu a medzinárodný kontext. V roku 2009 nasledovala kniha Prehra víťazov s podtitulom Opakované globálne zlyhanie kapitalizmu vracia do hry socializmus v novej podobe. Najnovšie mu v roku 2013 vyšla kniha Zákulisie premien sveta.
V súčasnosti je Ján Jurišta pracujúci dôchodca. Externe pôsobí na Fakulte managementu UK, kde vyučuje španielčinu a predmet Globálne procesy svetovej ekonomiky.

Politická orientácia a kampaň prezidentských volieb 2014

Súčasnú politickú situáciu vychádzajúc z kritiky nadnárodných korporácií a bánk, nazýva tzv. totalitou trhu. Na Slovensku sa podľa jeho slov uplatňuje cenzúra zamlčiavaním, ktorá napríklad neumožnila zverejnenie pozitívnych názorov na socializmus v ekonomickej a sociálnej sfére. Jurišta preto vyzýva k informačnej a vedomostnej revolúcii, ktorá by umožnila kvalifikované zapojenie sa verejnosti do zdemokratizovania ekonomiky. Zákon o registrovaných partnerstvách by podpísal. V protipóle s radikálnym komunizmom neplánuje znárodňovať, ale vytvárať nové štátne podniky, ktoré by mali konkurovať súkromným a využiť najmodernejšie biotechnológie a počítačovú techniku (ako príklady uvádza výrobu liekov, potravín a obojživelných záchranných vozidiel, ktoré považuje pod vplyvom klimatických zmien a s nimi súvisiacich prírodných katastrof za veľmi dôležité; exportovať by chcel taktiež minerálnu vodu a nábytok). Chce vytvoriť model, kde bude vyvážený vzťah medi súkromným a štátnym sektorom. 
Do kampane išiel bez finančnej podpory a podľa prieskumov má podporu 1,1%, 0,88%. a 1,3%. Vystúpil v RTVS, TA3, Fun Rádiu, Európa 2, TV Markíza a ďalších médiách.
V prvom kole voľby nakoniec získal 12 209 hlasov (0,64 % z odovzdaných hlasov) a zo 14 kandidátov skončil na 8. mieste.